
Demonstraţie ştiinţifică impecabilă: 
ORIGINRA ROMÂNILOR  
    În contextul actual agitat și controversat privind originea și 
evoluția neamului românesc, va sugerez să citiți și cartea ”Genomul 
uman” ai cărei autori sunt distinșii dr. Georgeta Cardoș și prof. dr. 
Alexander Rodewald, care vă propune o călătorie genetică inedită și 
care demonstrează – de data aceasta cu puterea de netăgăduit a 
ştiinţei biologice – că noi, românii de pretutindeni, suntem un neam 
unic, că noi nu suntem urmaşii Romei şi, ca atare, avem dreptul 
inalienabil de a fi consideraţi ceea ce, de fapt, suntem: urmaşi ai 
neamului daco-getic. Azi, oamenii de ştiintă pot stabili traseul 
parcurs de strămoşii noştri, care, acum 60.000 de ani, s-au 
aventurat afară din Africa pentru a coloniza Europa. 
Paleogenetica și paleoantropologia moleculară, două științe noi, 
reprezintă o adevărată fereastră spre trecutul omenirii, așa cum de 
altfel susține, cu îndreptătire, prof. dr. Alexander Rodewald. 
Paleo-antropologia, antropologia populațională și fizică, genetica 
umană și moleculară, citogenetica, genetica biochimică, 
imunogenetica, genetica populaționară, paleogenetica, biologia 
evoluționistă, se constituie toate într-o nouă și importantă sursă de 
evaluare științifică a trecutului uman de pe teritoriul vechii Dacii, 
actuala Românie. Concluzia cercetătorilor este clară: înaintașii 
noștri au fost și sunt străvechii daco-geți. Această concluzie nu are 
arbitrariul opiniei, ci este bazată pe rigorile de netăgăduit ale științei 
genetice. 
Progresele din ultimii ani ai biologiei genetice au făcut posibilă 
analiza aprofundată și corectă a specimenelor umane care au trăit 
în vremuri devenite încețoșate în memoria noastră, aducând date 
importante despre acești strămoși îndepărtați, astfel încât mitul 
originii noastre latine nu se mai reflectă nici în realitatea genetică 
prezentă. 
Cu toate că au avut loc și unele mutații provocate de migrațiile din 
Epoca Fierului sau ca urmare a venirii pe teritoriul nostru a unor 
popoare migratoare, elementele genetice dominante au rămas cele 
de origine daco-getică. 
Densitatea genetică rară a invadatorilor în cadrul populației țării 
desigur că a dus la un semn de întrebare în rândul geneticienilor, 
probabil pentru că, așa cum ne sugerează Adina 
Mutar(http://www.enational.ro/romania-mea/istoria-nestiuta-a-
getilor-si-genomul-european-35248.html/), probabil pentru că ei n-
au luat în calcul două aspecte: că femeile fugeau în păduri din calea 
invadatorilor, iar cele violate își ucideau pruncii născuți din siluire. 
Populația autohtonă europeană apartine haplogrupului I, 
descendenți din Cro Magnon, socotită ca aparținând Culturii 
Cucuteni-Tripolie. 
În urmă cu câțiva ani, am avut și eu curiozitatea de a vedea cărui 
grup genetic îi aparțin; surpriza a fost una plăcută: patern I1b, 
matern T. 
Dar lucrurile devin mult mai serioase fiindcă multe studii științifice 
de paleogenetică strică istorii elaborate fără susținere arheologică. 
Acest lucru s-a întâmplat când cercetările genetice ale doamnei 
Georgeta Cardo -cercetător științific în biologie la Institutul Național 
de Cercetare "Victor Babeș"- au investigat mormintele domnitorilor 
moldoveni de la Rădăuți. S-a demonstrat astfel, fără posibilitatea de 
contrazicere, că urmașii lui Bogdan I nu erau cumani, așa cum 
susțineau unii istorici din țara noastră, ci erau autohtoni. 
Rezultatele preliminare privind genomul Europei au stârnit și 
continuă să stârnească vii controverse, pentru că ele contrazic, de 
multe ori, afirmatiile oficiale gresite privind originea popoarelor! 
Conform geneticienilor Belledi, Richards, Owens și Malyarchuk, 
care și-au publicat studiile în 2000, 2002 si 2003, ADN-ul 
mitocondrial găsit la populatia românilor aromâni, a românilor din 
Maramures si Vrancea, face parte din haplogrupul care a fondat 
neoliticul în Europa. 
Haplogrupurile din Carpati – I1, I2a, I2a2a-L69.2 sunt nativ-
europene, pontice și balcanice, descendente din oamenii 
paleoliticului, a căror concentrație se regăsește astăzi și în Bosnia 
Hertegovina, Croatia, Serbia, Moldova, dar cea mai mare diversitate 
a haplotipului se găsește numai în România. 
Așa cum am prezentat și în cărțile mele ”Noi nu suntem 
urmașii Romei” și ”Noi, dacii”( www.dacia.org), istoria adevărată de 
început a poporului român, istoria daco-geților, își trimite, prin timp, 
dovezile concludente reieșite din studii științifice care nu pot fi 
negate. 
Pe lângă descoperirile arheologice uluitoare și revelatoare 
asupra originii noastre - cum sunt cele de la Tărtăria (cu prima 
scriere din istoria lumii) și Tăblițele de la Sinaia - biologia genetică 
moleculară aduce o contribuție însemnată la descoperirea identității 
unui popor, în comparație cu alte neamuri mai apropiate sau mai 
îndepărtate teritorial. 
Tratatul distinșilor cercetători științifici și doctori în 
genetică Georgeta Cardoș și Alexander Rodewald este mai mult 
decât o pledoarie pentru adevăr, este adevărul însuși. În ultimii 20 – 
25 de ani, tehnicile de excepție din laboratoare, analizele sofisticate, 
comparațiile edificatoare cu alte genomuri umane, toate metodele 
noi, inimaginabile acum 50 sau 100 de ani, fac posibile acum 
descifrări genetice din mumii umane cu o vechime de peste 35.000 
de ani, cum sunt resturile umane din Peștera Cioclovina. Mai mult 
decât atât, în ultimii zece ani, paleogenetica moleculară este 
domeniul cu înregistrări de succese remarcabile care confirmă 
multe dintre ideile care, înainte, erau simple ipoteze. 
În tratat sunt prezentate cercetările și concluziile de 
paleogenetică moleculară făcute la populații vechi din Epoca 
Bronzului și din Epoca Fierului și care au trăit pe teritoriul actual al 
României. De asemenea, sunt scoase în evidență relațiile 
surprinzătoare din punct de vedere genetic ale altor neamuri 
europene, în comparație cu neamul românesc. 
Meritul fundamental al autorilor cărții este acela de a fi 
demonstrat științific structura genetică, originea, evoluția și 
răspândirea geografică a omului contemporan. De asemenea, dânșii 
au scos în evidență structura socială a populațiilor vechi și a celor 
actuale, combinațiile genetice ale diferitelor popoare de-a lungul 
timpului și importanța pe care aceste descoperiri o are în medicina 
legală, în analiza și diagnosticarea bolilor genetice, precum și în 
modul prin care pot fi tratate. Ca urmare, descoperirile genetice au 
semnificații de importanță vitală pentru viața oamenilor și, de 
asemenea, ele contribuie fundamental la cunoașterea și evaluarea 
originii unui neam de pe pământ. 
Cartea ”Genomul uman” este un veritabil și demn de 
prețuit document, pentru că are știința ca structură și ca fundament. 
Ideile care se desprind din paginile cărții coincid cu ceea ce 
societatea pe care am onoarea să o conduc, ”Reînvierea Daciei” 
(”Dacia Revival”), afirmă răspicat de aproape două decenii: noi 
suntem urmașii daco-geților și nu ai romanilor, noi nu suntem 
urmașii Romei! 
Adresez cele mai calde felicitări autorilor pentru uriașa și 
migăloasa pregătire științifică și tehnică, pentru munca asiduă de 
laborator, pentru observațiile pe care le-au prezentat într-o formă 
care să poată fi înțeleasă de un public mai larg, pentru 
sistematizarea materialelor, pentru fotografiile inspirate, pentru 
tabelele și schemele revelatoare dar, mai ales, pentru superba lor 
pasiune ca oameni de știință pentru care adevărul nu are nicio 
legătură cu politica și nici cu opinia altora. 
Recomand călduros această carte tuturor românilor care 
vor să știe de unde se trag ca neam și care vor să afle adevărul pe 
calea științei genetice. Vor putea constata pe baze științifice că, într-
adevăr, 
Noi nu suntem urmașii Romei! 

